[{"text_idx": "#000000", "text": "Sibola pere peasait, kus me koondame ning anname teada oma pere kohta ka\u0308ivat infot"}, {"text_idx": "#000001", "text": "Lisaks lihtsalt mo\u0303nulemisele, pa\u0308ikese nautimisele, ujumisele ja korallide nautimisele ning so\u0308o\u0308misele, on siin kuurorti poolt va\u0308lja pakutud va\u0308ga palju erinevaid tegevusi ja ekskursioone, mida saab siis kas tasuta vo\u0303i tasu eest kasutada. Kuurorti jutus sai juba mainitud, et lastele on siin lasteklubi, kus Mehis ka\u0308ib ja igal o\u0303htul so\u0308o\u0308detakse kalu \u2013 seda vo\u0303ib kasvo\u0303i igal o\u0303htul vaadata ja ikka igav ei hakka. Aga lisaks oleme siin veel pa\u0308ris mitut lisalo\u0303bustust kasutanud."}, {"text_idx": "#000002", "text": "Esimene meie mure oli mo\u0303elda va\u0308lja, millised kaks ekskursiooni vo\u0303i va\u0308rki inimese kohta me valime oma plaatinaplaani raames. Kuna tahtsime na\u0308ha ka natuke muud kui see saar siin, siis valisime kaluriku\u0308la ku\u0308lastuse ja kuna Merle on snorgeldamise peale meister, sai temale mo\u0303eldud snorgeldamine ja mulle pa\u0308ikeseloojangu kalapu\u0308u\u0308k. Juba esimesel o\u0303htul u\u0308tles Mehis, et meriva\u0308hki so\u0308o\u0308me ku\u0308mnendal o\u0303htul ja spa sai ka plaanidesse seatud. Ning lisaks tuli ikka va\u0308ga suur tahtmine traalides kala pu\u0308u\u0308da. Need kolm viimast siis lisaraha eest saadavad teenused."}, {"text_idx": "#000003", "text": "Ko\u0303ikide lisade kohta sai pilte ka tehtud ja need pildid on galeriis ka ilusti na\u0308htavad."}, {"text_idx": "#000004", "text": "Kuna nimetus u\u0308tleb selgelt, et minek on kaluriku\u0308lla, siis sai valitud see ekskursioon, kuhu kolmekesi la\u0308ksime. Lisaks o\u0308eldi registreerumisel, et seal on palju poode, kust saame suveniire osta, seega sai see ku\u0308laska\u0308ik veelgi plusspunkte (arvestades kuurorti poodide hinnaklassi ei taha eriti palju siit suveniire osta). Lisaks lootsime na\u0308ha, kuidas kohalikud kalurid to\u0308o\u0308d teevad \u2013 po\u0303nev ikkagi."}, {"text_idx": "#000005", "text": "Seega siis sai mindud kohaliku laeva peale ja seal teatati, et so\u0303it kestab 25 minutit. Seega arvestasime, et kolmetunnisest ekskurseerimisest oleme koha peal kaks tundi ja seega on poodlemiseks umbes pool tunnikest. Ku\u0308la ise asub siit saarest edasi paar-kolm saarekest ja kohal me olimegi. Saarele la\u0308henedes hakkas silma pa\u0308ris mitu suuremat laeva, mis selgelt ei olnud lo\u0303buso\u0303idulaevad. Ja saare a\u0308a\u0308res vees kasvas adru \u2013 meie saare juures siukest reostust ku\u0308ll na\u0308ha polnud; ju see kalastus ikka natuke reostab. See saar ise on 500 meetrit lai ja 300 meetrit pikk \u2013 vo\u0303i oli see nu\u0308u\u0308d vastupidi \ud83d\ude09 Aga kindel on see, et seal elab 1000 (tuhat) elanikku ja kohalikus koolis ka\u0308ib 300 (kolm sada) o\u0303pilast, kes ko\u0303ik samalt saarelt pa\u0308rit. Mu\u0308stika..."}, {"text_idx": "#000006", "text": "Alustuseks seletati meile, et kohalikud kalurid ka\u0308ivad ookeanist suuri marliine ja muid elukaid pu\u0308u\u0308dmas ning mu\u0308u\u0308tavad need siis Malesse. Sellega lo\u0303ppes ka saare kaluriku\u0308la osa. Minu jaoks selge pettumus, sest kaluriku\u0308last on asi kaugel. Aga see selleks."}, {"text_idx": "#000007", "text": "Siis tutvustati meile teisi ku\u0308la vaatamisva\u0308a\u0308rsusi \u2013 mos\u030cee; peata\u0308nav, kus poed asuvad; politseijaoskond; kool (vt u\u0308lal); lasteaed; meditsiinipunkt, kus u\u0308ks arst, mo\u0303ned abilised ja mo\u0303ni o\u0303de ning kus meie mo\u0303istes ainult perearst asub. Arstiteenus ise on tasuta, aga ravimid tuleb osta. Ja kui suurem ha\u0308da, viiakse kiirkaatriga Malesse. Lisaks tutvustati meile vihmavee kogumise su\u0308steemi \u2013 enamus vihmaveerenne jookseb torudesse ja vesi kogutakse suurtesse tu\u0308nnidesse. Joogiks kasutatakse ainult vihmavett ja kui see otsa saab, tuleb osta poest pudeliga vett. Ja lo\u0303petuseks na\u0308idati meile ka kohalikku popimat spordiplatsi \u2013 jalgpall on Maldiividel va\u0308ga popp ja ko\u0303ik ma\u0308ngivad seda. Lily Beachil jalgpalliva\u0308ljakut pole ja bossid veavad to\u0308o\u0308tajad paar-kolm korda na\u0308dalas sinna saarele, et nad saaks jalgpalli ma\u0308ngida."}, {"text_idx": "#000008", "text": "Sellele ringka\u0308igule ja\u0308rgnes 50 minutit poodlemist. Ja hinnad on to\u0303esti odavamad, kui kuurortis ning kauplemine ka\u0308ib asja juurde \u2013 mina sain u\u0308hes poes ~30% alet kaubeldud, aga kuulsin ko\u0303rvalt ka 40% alega kauplemist. Ma pikalt ei viitsinud vaielda \u2013 u\u0308tlesin, et nii palju mul raha on ja ko\u0303ik. Natuke seletasime veel \u20ac ja $ kursi u\u0308le ning kaubale me saimegi."}, {"text_idx": "#000009", "text": "Ja siis so\u0303itsime \u201ckodusaarele\u201d tagasi \u2013 ilgelt palav oli sel pa\u0308eval ja u\u0308priski ebamugav oli olla, aga a\u0308ra na\u0308gime teise saare ning saime huvitavaid fakte teada Maldiivide kohta. Ja muidugi saime natuke s\u030copata ka."}, {"text_idx": "#000010", "text": "Kaluriku\u0308las sai pa\u0308ris palju pilte tehtud ja galerii annab seega jutule veel vu\u0308rtsi."}, {"text_idx": "#000011", "text": "Kuna spa siin olemas on, siis sai kaalutud ja vaagitud seda asja ning lo\u0303puks ikkagi otsustasime selle asutuse ka a\u0308ra proovida. Ikkagi lahedalt ookeani kohale postide otsa ehitatud asutus. Ja pakub ko\u0303iksugu ilu ja terviseteenuseid. Po\u0303hiliselt siis massaaz\u030cid ja iluprotseduurid \u2013 neil oma eri massaaz\u030c nimega Mandara massaaz\u030c ka olemas ja puha. Hinnaklass on muidugi omaette teema, aga sai ikkagi otsustatud, et teeme natuke head oma kehadele."}, {"text_idx": "#000012", "text": "Merle ei tahtnud massaaz\u030ci vo\u0303tta, seega sai talle pea kahetunnine na\u0308ohooldus valitud ja mulle vo\u0303tsime ta\u0308ishoolduse. Merle so\u0303nul ta\u0308hendas tema na\u0308ohooldus siis na\u0308o ta\u0308ielikku hooldamist (koorimised-va\u0308rgid-sa\u0308rgid) pluss siis veel nii pea, ka\u0308te kui jalgade masseerimist."}, {"text_idx": "#000013", "text": "Minu puhul oli kogu protseduur pea kolm tundi pikk. Algas see asi leili- ja aurusaunaga. Sealt edasi tehti mu jalalabadele hooldust. Sellele ja\u0308rgnes minu valitud kookoshelvestega keha koorimine. Ja siis tuli Mandara massaaz\u030c, millele ja\u0308rgnes na\u0308ohooldus. Ja ko\u0303ige lo\u0303puks vedelesin veel vannivahtu ta\u0308is mullivannis veerand tundi ja nosisin ku\u0308psiseid."}, {"text_idx": "#000015", "text": "Spas sai ku\u0308ll va\u0308he pilte tehtud, aga need mo\u0303ned u\u0308ksikud on albumis siiski vaadatavad."}, {"text_idx": "#000016", "text": "Kuna keset ookeani sai tuldud, siis otsustasin, et tahan ikka ookeanil kalapu\u0308u\u0308ki ka na\u0308ha ja tellisin traalimisega kalapu\u0308u\u0308gi. Minimaalselt sai seda vo\u0303tta kaheks tunniks ja alguses nii ka vo\u0303tsime."}, {"text_idx": "#000017", "text": "Selle pu\u0308u\u0308gi juures on omapa\u0308raks see, et alustatakse enne pa\u0308ikeseto\u0303usu. Seega oli tol hommikul meil a\u0308ratus enne kella viit hommikul. Mehise u\u0308les saamine oli keeruline, aga u\u0308les me ta saime ja kella 5:15 paiku olime kokku lepitud kohas ootamas oma laeva. Vihma tibutas, seega ei olnud just paljuto\u0303otav see reisike. Poole kuuest la\u0308ksime laevaga minema ja meile seletati, et la\u0308heme atolli a\u0308a\u0308rt pidi tund aega sinna ja siis tund aega tagasi."}, {"text_idx": "#000018", "text": "Sisse lasi kolm lanti korraliku ookeanivarustuse abil ja kalapu\u0308u\u0308k algas. Kella kuue paiku to\u0303usis pa\u0308ike ja ilm la\u0308ks aina ilusamaks. Meie muudkui so\u0303itsime aga edasi ja edasi. Ilm oli ilus, pa\u0308ris soe, sna\u0308kid olid kaasas ja asi oli nagu paadiso\u0303it ikka. Ainus jama oli, et kala ei olnud. Vahepeal olid kalad ku\u0308ll meie laeva la\u0308hedal vee peal, aga vot landi otsa ei ja\u0308a\u0308nud."}, {"text_idx": "#000019", "text": "Kui olime tund so\u0303itnud hakati laeva tagasi keerama ja seda tehti nii, et liinid ja\u0308eti sisse \u2013 ookeani peal saab suure kaarega keerata ku\u0308ll. Aga vo\u0303ta na\u0308pust \u2013 kaks tagumist liini la\u0308ksid omavahel nii so\u0303lme, et nende harutamiseks oli kolme meest vaja. Lahti seda pundart ei saadudki ja mituku\u0308mmend meetrit tamiili visati minema. Kohe, kui need kaks liini oli uuesti sisse lastud, la\u0308ksid nad uuesti so\u0303lme ja peale selle puntra harutamist ja\u0308i sisse ainult kaks liini \u2013 otsus oli, et paat on kolme liini jaoks liiga va\u0308ike."}, {"text_idx": "#000020", "text": "Aga kala ei vo\u0303tnud sellegi poolest. Kui kaks tundi ta\u0308is sai, u\u0308tlesin, et so\u0303idame u\u0308he tunni veel \u2013 ehk siis veab rohkem. See otsus tehtud, la\u0308ksime riffide vahele keerutama \u2013 et ehk saab rifi a\u0308a\u0308rest mo\u0303ne va\u0308ikese tuuni vms. Selleks visati sisse veel kaks \u201cka\u0308sio\u0303nge\u201d \u2013 need siis lihtsalt ja\u0308medad (2-3 mm) tamiilid, millel lant (no ikka selline suur lehvikumoodi asi hiilgesuure konksuga) otsas. Mina sikutasin u\u0308ht seda ka\u0308sio\u0303nge ja kaks lanti oli sees."}, {"text_idx": "#000021", "text": "Ja siis na\u0308gin mina ning laeva \u201ctu\u0308u\u0308rimees\u201d, kuidas u\u0308ks ku\u0308lgmine ritv hakkas ma\u0308ngima. Jooksid siis kohalikud asja uurime ning jo\u0303uti ja\u0308reldusele, et kala otsas. mina hakkasin seda mitutsada meetrit va\u0308lja kerima ning mulle pandi isegi see spetsvo\u0308o\u0308 peale. Kohalikud ku\u0308ll u\u0308tlesid, et see on va\u0308ike kala. Alguses kerides tundsin vasturaskust ka, aga u\u0308hel hetkel enam ei tundnud. No ja va\u0308lja kerides oligi kala la\u0308inud. Landil ku\u0308ll hammustuse ja\u0308ljed peal, aga kala ei saanud."}, {"text_idx": "#000022", "text": "Ja see ja\u0308igi ainsaks vo\u0303tuks sel reisil. Kurb, aga to\u0303si \u2013 kalal ka\u0308ies juhtub isegi siin, et ja\u0308a\u0308d kalast ilma \ud83d\ude41"}, {"text_idx": "#000023", "text": "Traalimisest saadud ma\u0308lestused on na\u0308htavad galeriis."}, {"text_idx": "#000024", "text": "Pa\u0308ikeseloojangu kalapu\u0308u\u0308gile tahtsin minna juba varem, aga see on pa\u0308ris popp u\u0308ritus ja esimene katse oli minu sooviavaldamise hetkel juba ta\u0308is rahvast. O\u0303nneks oli paar pa\u0308eva hiljem veel vo\u0303imalus. Uurisin ka, et kas Mehisel on seal midagi teha ja arvati, et ku\u0308llap tal ikka on miskit teha."}, {"text_idx": "#000025", "text": "Reis ise va\u0308ljus poole kuue ajal, sest pa\u0308ike loojub siin kella kuue paiku. Rahvast oli pa\u0308ris palju ja me so\u0303itsime kahe laevaga. Kalastuskoht on pa\u0308ris saare ligiduses, seega ei vo\u0303tnud so\u0303it eriti kaua. Kohale jo\u0303udes visati ankur sisse ja jagati ko\u0303igile varustus ka\u0308tte \u2013 rull, millel umbes millimeetrine tamiil, kus suur tinajunn ning sealt edasi pirakas konks. Sinna konksu otsa panime siis kalatu\u0308ki ja lasime selle po\u0303hja \u2013 oma mituku\u0308mmend meetrit oli su\u0308gavust. Ja siis oli trikk selles, et vaja umbes meetri jagu tagasi kerida. Mehisel lasi o\u0303nge sisse u\u0308ks kohalik ja siis Mehis hoidis o\u0303nge ka\u0308es. Ja edasi olid juhtnu\u0308u\u0308rid lihtsad \u2013 hoiad tamiili ka\u0308es ja kui tunned, et vo\u0303tab, to\u0303mbad ja\u0308rsku ja kui on raskem, sikutad kogu selle tamiili koos kalaga va\u0308lja."}, {"text_idx": "#000026", "text": "Seni, kuni pa\u0308ike veel vee kohal oli, ei olnud mingit lootust kala saada ja kohalik u\u0308tles ka, et kui pimedaks la\u0308heb, siis hakkab kala vo\u0303tma. Mehis tu\u0308dines muidugi umbes 20 minuti istumise ja\u0308rel ja tahtis loobuda ning mo\u0303ne aja pa\u0308rast andsimegi Mehise varustuse kohalikule u\u0308le."}, {"text_idx": "#000027", "text": "Veel enne pimedat kuulsime teisest laevast ro\u0303o\u0303muho\u0303iskeid \u2013 nemad said vist kala. Meil la\u0308ks ikka pa\u0308ris pimedaks ja ei miskit; isegi kohalikud lasid o\u0303nged sisse, et oma o\u0303nne proovida. Ja siis ma tundsin korralikku to\u0303mmet! Sikutasin vastu ja see to\u0303mme oli ikka va\u0308ga ja\u0308rsk ning tugev \u2013 tekkis tunne, et tahab ka\u0308e a\u0308ra sikutada. Kohalik tuli appi ja hakkasime siis koos sikutama. Liin pa\u0308ris pikka ja po\u0303nevust palju \u2013 teised hakkasid samal ajal ka ra\u0308a\u0308kima, et neil miski jama o\u0303nge otsas. Ja siis jo\u0303udis kala paadini \u2013 see oli hai! Mitte ku\u0308ll suur, nii alla meetri pikkust, aga ikkagi hai. Lisaks tuli kaasa veel paari teise inimese liin \u2013 hai oli hoolega laeva all ringi kihutanud ja liinid sassi ajanud. Ja siis hammustas hai tamiili la\u0308bi ja mulle ja\u0308i ainult tinajunn pihku. La\u0308inud ta oligi. Natuke aega harutati teiste liine lahti ja mina kerisin oma varustuse kokku ning lasin uue konksu panna."}, {"text_idx": "#000028", "text": "Uus so\u0308o\u0308t otsa ja vette tagasi. Natuke aega sai see so\u0308o\u0308t seal oldud (vahepeal meelitasin o\u0303o\u0303tsutades) ja tundsin, kuidas keegi ka\u0308is na\u0308ksimas so\u0308o\u0308ta. Esimene to\u0303mme tulemust ei andnud. Aga kala tahtis ikka minu so\u0308o\u0308ta saada ja seega tuli ta mo\u0303ne hetke pa\u0308rast tagasi. Sel korral lasin tal natuke rohkem nokkida. Ja siis to\u0303mme! Ning tundsin, et on miskit otsas. Ja hakkasin seda tamiili va\u0308lja lappama. Tuli kuidagi kergelt, seega oli vahepeal kahtlus, et on tu\u0308hi see konks seal; aga mo\u0303ne to\u0303mbe ajal keegi ikka u\u0308ritas vastu punnida ja va\u0308lja to\u0303mmates oligi kala! Laeva to\u0303stes u\u0308tlesid kohalikud \u2013 barrakuuda. A\u0308ge! Pildistamine ja ro\u0303o\u0303mustamine ka\u0308is asja juurde. Vo\u0303eti siis kala konksu otsast a\u0308ra ja uus so\u0308o\u0308t otsa."}, {"text_idx": "#000029", "text": "Ja o\u0303ng la\u0308ks tagasi vette. Ja\u0308lle po\u0303hja ja natuke ko\u0303rgemale ning ma\u0308ngima. Ja ei mo\u0308o\u0308dunudki eriti palju minuteid, kui sain ja\u0308lle saagi konksu otsa! Va\u0308lja to\u0303stes selgus, et ka see on barrakuuda! Sel korral ma pilti ei tahtnud \u2013 u\u0308ks pilt juba oli sellise kalaga. Kastis sai ku\u0308ll kahest korraga pilti tehtud."}, {"text_idx": "#000030", "text": "Ja\u0308rgmisena sai u\u0308ks kohalik ka u\u0308he barrakuuda. Mina tundsin veel korra to\u0303mmet, aga otsa ei ja\u0308a\u0308nud miskit ning kui o\u0308eldi, et nu\u0308u\u0308d on lo\u0303pp, kerisin oma o\u0303nge kokku ja avastasin, et see to\u0303mme, mida tundsin, oli miski korralik elukas, kes lihtsalt konksu koos so\u0308o\u0308daga minema viis."}, {"text_idx": "#000031", "text": "Seega ja\u0308ingi mina ainukesena saagi saajaks (pluss kohalik). Mulle pakuti, et kas tahan oma saagi ja\u0308rgmisel pa\u0308eval a\u0308ra su\u0308u\u0308a. Mina olin no\u0303us ja sai kokku lepitud, et o\u0303htuso\u0308o\u0308giks tuleb meile barrakuuda. Ja ja\u0308rgmisel o\u0303htul saimegi pu\u0308u\u0308tud kaks kala ku\u0308psetatult lauale. Maitses va\u0308ga ha\u0308sti! Ja nu\u0308u\u0308d saame uhkelt o\u0308elda, et mina olen barrakuuda ka\u0308tte saanud ja me ko\u0303ik oleme seda kala ka so\u0308o\u0308nud!"}, {"text_idx": "#000032", "text": "Pa\u0308ikeseloojangu kalapu\u0308u\u0308gi pilte saab vaadata albumis."}, {"text_idx": "#000033", "text": "Meriva\u0308hid ootavad so\u0308o\u0308jaid ilusti oma akvaariumis ja esimese asjana paluti meil va\u0308hid va\u0308lja valida. Kuna tahtsime proovida erinevaid valmistusviise, sai valitud kaks va\u0308hki \u2013 u\u0308ks suurem ja teine va\u0308iksem. Suurema lasime grillida ning va\u0308iksema valmistada mingil muul viisil. Suur va\u0308hk andis end ilusti ka\u0308tte, aga va\u0308ike jooksis kiirelt minema, seega valisime ja\u0308rgmise sealt hulgast. Ja siis viis kokk mo\u0303lemad va\u0308hid ko\u0308o\u0308ki."}, {"text_idx": "#000034", "text": "Seni, kuni me va\u0308hki ootasime, tulid kohalikud ning tegid natuke muusikat ja tantsu. Seega saime nautida ka kohalikku kultuuri. Muud su\u0308u\u0308a me ootamise ajal eriti ei vo\u0303tnud, kuigi ko\u0303ht andis ma\u0308rku, et tahab su\u0308u\u0308a. Ja siis tulid va\u0308hid \u2013 na\u0308gid pa\u0308ris ilusad va\u0308lja. Ja maitsesid ka ha\u0308sti."}, {"text_idx": "#000035", "text": "Kokkuvo\u0303ttes vo\u0303ib o\u0308elda, et meriva\u0308hk maitseb kindlalt paremini, kui jo\u0303eva\u0308hk ja merekrabi (mida siin paar korda saime) maitseb paremini kui meriva\u0308hk. Va\u0308hemalt meie arvame nii. Aga elamus oli hea ja rahule ja\u0308ime ning kokale saatsime kiiduso\u0303nad ka."}, {"text_idx": "#000036", "text": "Meriva\u0308hi o\u0303htuso\u0308o\u0308k na\u0308htav ka galeriis."}, {"text_idx": "#000037", "text": "Meid lubati kahte kohta snorgeldama viia. Esimene koht oli kohe meie naabersaare ko\u0303rval. To\u0303esti koralliaed \u2013 erinevad korallid ja kalu nende keskel. Esimeses peatuspaigas me vette ei saanud, kuna haid olid ees. Teises kohas hu\u0308ppas giid esimesena vette ja vaatas koha hoolega u\u0308le. Reisijatele o\u0308eldi \u2013 hu\u0308pake vette. Ko\u0303ik hakkasid naerma ja ei tahtnud uskuda, et nii tulebki teha. Kui kohale jo\u0303udis, siis said ko\u0303ik hu\u0308ppamisega hakkama. Paat so\u0303itis meil ko\u0303rval ja meil tuli lihtsalt lasta end hoovusel kanda. Sel pa\u0308eval oli tugev tuul ja tugev hoovus. Koha peal seismisega oli raskusi, vastu hoovust liikumisel tuli tugevat jo\u0303udu rakendada. Alguses oli raske endale kohta leida lestadega snorgeldajate hulgas (umbes 20 inimest), aga kui koht leitud, siis oli hea vaadelda ja pilte teha \u2013 rentisime veealuse kaamera ja sellega sai veealust maailma ja\u0308a\u0308dvustatud."}, {"text_idx": "#000038", "text": "Kui esimeses snkorgeldamise kohas me na\u0308gime kohe paadist koralle ja riffi serva, siis teine peatuspaik oli esmapilgul lihtsalt koht keset ookeanisu\u0308gavust. U\u0308ks va\u0308ike heleroheline laiguke oli na\u0308ha. Giid seletas, et selle u\u0308mber me snorgeldame ja pu\u0308sige vastu hoovust. Hu\u0308ppasime vette ja ma pu\u0308u\u0308dsin ja\u0308rgida giidi juhatust. Vaatasin po\u0303hja ja ei mo\u0303istnud, miks me ku\u0308ll siia tulime. Na\u0308ha oli ainult u\u0308ksikud korallid, enamjaolt olid seal surnud korallid. Vaatasin teisi inimesi, nemad olid la\u0308inud hoovusega kaasa ja olid korallisaarest kaugemale triivinud. Teisel pool mind oli giid u\u0308ksinda ja kutsus mind enda juurde. Ma ei suutnud to\u0303esti mo\u0303ista, miks peaksin ma sinna minema. Lihtsam oleks olnud u\u0308hineda teistega ja minna tagasi paadi peale. Ma siiski ja\u0308rgnesin giidile ja algas u\u0308ks meeletu vo\u0303itlus ookeani hoovusega. Po\u0303hja vaadates oli tunne, et ma ei liigu sugugi edasi. Tegin krooli liigutusi ja veel midagi, et aga edasi saada. Lo\u0303puks sain giidile nii ligi, et ta vo\u0303ttis mult kaamera ja sukeldus vee alla. Mis seal siis ikkagi nii po\u0303nevat on? Sain aru, et midagi suurt. Vaatasin ka ise ja seal oli merekilpkonn! Tal oli so\u0308o\u0308giaeg po\u0303hjas. Merekilpkonna na\u0308ha on va\u0308ga harv na\u0308htus ja giid kiitles sellega teiste kohalike ees. Giid u\u0308tles mulle, et ma olen lucky. U\u0308ks va\u0308hestest, kes na\u0308evad merekilpkonna tema loomulikus keskkonnas."}, {"text_idx": "#000039", "text": "Vaatlesime veidi kilpkonna ja siis po\u0308o\u0308rdusime tagasi paati. Ma olin nii va\u0308sinud. Ka teised ei soovinud enam vette minna ja kuigi aega veel oli, po\u0308o\u0308rdus paat tagasi kuurorti."}, {"text_idx": "#000041", "text": "Veealune maailm, mida snorgeldades nautida saab on na\u0308htav galeriis."}, {"text_idx": "#000042", "text": "Viimased kommentaarid74. kuu - Mehise pildialbum, Maldiivid 201265. kuu - Mehise pildialbum, Phuket 201264. kuu - Mehise pildialbum, Phuket 2012Piret, Maldiivide reis: reis la\u0308bi jo\u0303ululaada\nViimased kommentaarid74. kuu - Mehise pildialbum, Maldiivid 201265. kuu - Mehise pildialbum, Phuket 201264. kuu - Mehise pildialbum, Phuket 2012Piret, Maldiivide reis: reis la\u0308bi jo\u0303ululaadaArhiiv"}, {"text_idx": "#000043", "text": "74. kuu - Mehise pildialbum, Maldiivid 201265. kuu - Mehise pildialbum, Phuket 201264. kuu - Mehise pildialbum, Phuket 2012Piret, Maldiivide reis: reis la\u0308bi jo\u0303ululaada"}]